ڤیرگار شأر آداپازاری میرسە ڤئ ڤیرگار 378 دئما زایئشت. ئیسجایا گات دئماتئری آداپازاری کیمئریا، فیریگیا، بیتینیا، لیدیاییا و ئیرانیا بیینە ڤألی رأزئشت ئی راساگە د گات دئما زایئشت و گات زائشتی بیشتئر د ئمپئراتوٙری روٙم و پاتئشایا یوٙنانی ئمپئراتوٙری روٙم أفتوزأنوٙنکارگئرایی داشتە. یئ گئل د آرأنگیا جادیار کئ د گات ئمپئراتوٙری روٙم أفتوزأنوٙن مأنە ڤئ جا پول جوٙستینیأنە کئ ئی پول ڤئ دأس جوٙستینیأن ئپمئراتوٙر روٙم أفتوزأنوٙن د سال 533 زایئشتی رأڤأندیاری بییە. د سال 1868 شأرڤاداری آداپازی جانئشین بأخشداری یئ گئل شأر کوچئکتئر ڤئ نوم دئر سادات بی. کارخوٙنە یا شئکأر سازی فئرە مال د بار د خوشوٙ جأذب کئردئنە و باعئث بیینە کئ نوفوٙس ئی شأر فئرە روٙە ڤارو. د أساس یئ گئل قانوٙن کئ د روٙز 17 جوٙأن سال 1954 زایئشتی د مأجئلس گأپ زایارە یی تأصڤیب بی ئی شأر د آستوٙن قوٙجائیلی جئگا بی و بی ڤئ مینجاڤأن آستوٙن خوش. د سال 1999 زایئشتی یئ گئل زئمین جومئشت د راساگە مأرمأرە پیش ئوٙما کئ ڤئ باعئث بی کئ چأن کأس کوشتە و زأخمدار بان و حوٙنە یا فئرە یی خئراڤ بان.